Informuojame, kad nuo 2025-02-01 įsigalioja nauja Viešųjų pirkimų įstatymo 46 str. 21 d. nuostata (Lietuvos Respublikos viešųjų pirkimų įstatymo Nr. I-1491 46 straipsnio pakeitimo įstatymas), kad „perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“. Pabrėžiame, jog tai yra privalomas pašalinimo pagrindas. Jei tiekėjas turi šį pašalinimo pagrindą, pasiūlymų vertinimo metu tokio tiekėjo pasiūlymas privalo būti atmestas („apsivalyti“ tiekėjas negali). Šis pašalinimo pagrindas taikomas tiek nuo 2025-02-01 naujai pradedamuose  tarptautiniuose, supaprastintuose ne mažos vertės ir supaprastintuose mažos vertės pirkimuose, tiek tuose pirkimuose, kurie jau yra pradėti, bet iki šios datos neužbaigti.
Pranešame, kad atsižvelgiant į įsigaliojusią Viešųjų pirkimų įstatymo nuostatą papildėme pirkimo sąlygas (koreguotos vietos pažymėtos geltonai). Prašome tiekėjų rengiant pasiūlymus vadovautis pridėtais aktualiais pirkimo dokumentais, t. y. aktualia pirkimo sąlygų redakcija ir atnaujinta Europos bendrojo viešųjų pirkimų dokumento forma.

Taip pat teikiame atsakymus į klausimus:

KLAUSIMAS:

„VN dalyje nurodyti šie skyriai :

LIETAUS NUOTEKYNĖ L1 (I statinys, I etapas),
KITI DARBAI (I statinys, I etapas),
LIETAUS NUOTEKYNĖ L1 (I statinys, II etapas),
KITI DARBAI (I statinys, II etapas),
LIETAUS NUOTEKYNĖ L1 (II statinys) ir
KITI DARBAI (II statinys).

Kadangi skelbiate, kad perkami tik II etapo darbai, prašome tiksliai nurodyti kuriuos VN skyrius iš išvardintų aukščiau Rangovas turi įsivertinti teikdamas kainą ?“

ATSAKYMAS:

Tiekėjas turi vertinti II etapą, kuriame yra du statiniai (02.1 ir 02.2): 

LIETAUS NUOTEKYNĖ L1 (I statinys, II etapas),
KITI DARBAI (I statinys, II etapas),
LIETAUS NUOTEKYNĖ L1 (II statinys) ir
KITI DARBAI (II statinys).

[bookmark: _Hlk189217651]KLAUSIMAS:

„Susisiekimo dalyje, 5.2.3 8 cm storio asfalto apatinio sluoksnio iš mišinio AC 22 PN įrengimas. Ar kiekiai neturėtų sutapti su 5.2.4. eilute? kodėl apatinio asfalto sluoksnio yra duota mažiau nei viršutinio?“

ATSAKYMAS:

Sąnaudų kiekių žiniaraštyje 5.2. skyriuje pateiktas dangų atstatymas Virbalų gatvėje, kur viršutinis sluoksnis turi būti įrengiamas su persidengimu ant senos asfalto dangos, todėl kiekis yra didesnis.

KLAUSIMAS:

„Esame kitos perkančiosios organizacijos informuoti, kad nuo 2025-02-01 (šeštadienio) keisis EBVPD forma (papildyta). Prašau patikslinti, ar galios užpildyta su pirkimo dokumentais pateikta forma“.

ATSAKYMAS:

Ne, tiekėjas turi užpildyti atnaujintą Europos bendrojo viešųjų pirkimų dokumento (EBVPD) formą. Aktuali pirkimo sąlygų redakcija ir atnaujinta EBVPD forma pridedama. 

